NARIADENIE KOMISIE (ES) č. 1503/2004
z 24. augusta 2004,
ktorým sa mení a dopĺňa nariadenie (ES) č. 1347/2004 ustanovujúce podmienky, za ktorých možno prijať žiadosti o dovozné licencie, predložené v júli 2004, na niektoré mliečne výrobky v rámci niektorých tarifných kvót otvorených nariadením (ES) č. 2535/2001
KOMISA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami (1),
so zreteľom na nariadenie Komisie (ES) č. 2535/2001 zo 14. decembra 2001, ktorým sa ustanovujú podrobné pravidlá uplatňovania nariadenia Rady (ES) č. 1255/1999 o dohodách týkajúcich sa dovozu mlieka a mliečnych výrobkov a otvorenia colných kvót (2), najmä na článok 16 ods. 2,
keďže:
(1)
Pri odovzdávaní údajov od príslušných národných úradov Komisii vznikla chyba týkajúca sa žiadostí o dovozné licencie, ktoré boli predložené v júli 2004 v rámci colnej kvóty č. 09.4593 otvorenej nariadením (ES) č. 2535/2001.
(2)
Je preto nutné zmeniť prílohu I.A k nariadeniu Komisie (ES) č. 1347/2004 (3) ustanovujúcemu podmienky, za ktorých možno prijať žiadosti o dovozné licencie v rámci colnej kvóty.
(3)
Vzhľadom na to, že nariadenie (ES) č. 1347/2004 je uplatniteľné od 24. júla 2004, je nutné očakávať, že toto nariadenie nadobudne účinnosť s tým istým dátumom,
PRIJALA TOTO NARIADENIE:
Článok 1
V prílohe I.A k nariadeniu (ES) č. 1347/2004 na kvótu č. 09.4593 je poméčka nahradená prideľovacím koeficientom „1,0000“.
Článok 2
Toto nariadenie nadobúda účinnosť v deň jeho uverejnenia v Úradnom vestníku Európskej únie.
Toto nariadenie sa uplatňuje od 24. júla 2004.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 24. augusta 2004